เงินบาทเปิด 32.33/34
ธนาคารกรุงศรีอยุธยา รายงาน เงินบาทเปิด 32.33/34 จับตาเหตุการณ์ประชุมสภาฯ วันนี้ มองกรอบ 32.30-32.45
24 มี.ค. 2553

ธนาคารกรุงศรีอยุธยา รายงาน เงินบาทเปิด 32.33/34 จับตาเหตุการณ์ประชุมสภาฯ วันนี้ มองกรอบ 32.30-32.45
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.33/34 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 32.33/35 บาท/ดอลลาร์
"ช่วงเช้านี้ค่อนข้างเงียบ นักลงทุนคงรอดูอยู่ว่าจะมีอะไรมากระทบกับทิศทางตลาดหรือเปล่า โดยเฉพาะสถานการณ์ที่รัฐสภาวันนี้...ก่อนหน้านี้บาทลงไปเยอะแล้ว น่าจะมีปรับขึ้นบ้างและต่างชาติน่าจะขายหุ้น แต่พอดูตัวเลขในตลาดหุ้นแล้วต่างชาติก็ยังซื้ออยู่ เลยติดอยู่ตรงนี้ว่าจะไปทางไหน" นักบริหารเงิน ระบุ
ส่วนปัจจัยต่างประเทศพบว่า นักลงทุนเลิกให้ความสนใจจากการปัญหาเศรษฐกิจในกรีซ หลังจากที่สหภาพยุโรปไม่มีมาตรการให้ความช่วยเหลือที่ชัดเจนออกมา ตอนนี้นักลงทุนจึงถือครองดอลลาร์แล้วขายยูโรแทน ล่าสุดตัวเลขยอดขายบ้านมือสองของสหรัฐฯในเดือนก.พ.ออกมาดีสุดในรอบ 8 เดือน ทำให้ดัชนีตลาดหุ้นดาวโจนส์เมื่อคืนบวกไปค่อนข้างมาก ดอลลาร์จึงปรับตัวแข็งค่าขึ้น
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 90.40/44 เยน/ดอลลาร์ ส่วนเงินยูโรอยู่ที่ระดับ 1.3468/3472 ดอลลาร์/ยูโรนักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.30-32.45 บาท/ดอลลาร์